CELEX: 22019D1639
Language: lt
Date: 1513296000000
Title: 2017 m. gruodžio 15 d. EEE jungtinio komiteto sprendimas Nr. 231/2017, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1639]

3.10.2019   
               
               
                  LT
               
               
                  Europos Sąjungos oficialusis leidinys
               
               
                  L 254/42
               
            
         EEE JUNGTINIO KOMITETO SPRENDIMAS
         Nr. 231/2017
         2017 m. gruodžio 15 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1639]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2017 m. rugpjūčio 10 d. Komisijos įgyvendinimo sprendimas (ES) 2017/1462, kuriuo pripažįstama, kad savanoriška schema „REDcert“ yra tinkama atitikčiai Europos Parlamento ir Tarybos direktyvose 98/70/EB ir 2009/28/EB nustatytiems tvarumo kriterijams įrodyti (1);
                  
               
                     (2)
                  
                  
                     į EEE susitarimą įtrauktas Komisijos įgyvendinimo sprendimas 2012/432/ES (2) nustojo galioti 2017 m. rugpjūčio 15 d., todėl nuoroda į jį turėtų būti išbraukta iš EEE susitarimo;
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XVII skyriaus 6aj punkto (Komisijos įgyvendinimo sprendimas 2012/432/ES) tekstas pakeičiamas taip:
            
               „32017 D 1462: 2017 m. rugpjūčio 10 d. Komisijos įgyvendinimo sprendimas (ES) 2017/1462, kuriuo pripažįstama, kad savanoriška schema „REDcert“ yra tinkama atitikčiai Europos Parlamento ir Tarybos direktyvose 98/70/EB ir 2009/28/EB nustatytiems tvarumo kriterijams įrodyti (OL L 208, 2017 8 11, p. 51).“
            
         
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo sprendimo (ES) 2017/1462 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2017 m. gruodžio 16 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gruodžio 15 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 208, 2017 8 11, p. 51.
         
            (2)  OL L 199, 2012 7 26, p. 24.
         
            (*1)  Konstitucinių reikalavimų nenurodyta.